
Den tur Districto 


800 VEHICULO A WORDO 
CONTROLA Y VARIOS DETENCION 


DURANTE CONTROL POLICIAL 
CASO DI CORUPCION Y SOBORNO DI 


SPEED ANDRADE A KEDA POSTPONI, 
ACUSACION DI FISCAL TA GRAVE 


Un otro joya di proyecto di Gabinete Wever-Croes, 


AEROPUERTO INTERNACIONAL REINA 


BEATRIX A CELEBRA E ENTREGA DI FASE 
1A DI E PROYECTO GATEWAY 2030 


HOMBER A CAY DI TRAILER, 
DURANTE PARADA DI n 


SETAR ta informa cu pa motibo di entiero di 
nos colega Stanley Pourrier nos ta cera pa 
publico: 


+ diamars mainta dia 25 di juni 2024 


11.30 am ta reanuda servicio na nos 
clientela. 


E Kiosk na Airport y e Contact Center ta 
keda duna servicio orario normal. Pa 
cualkier pregunta por yama 114 of 
Whatsapp na 597-9999. 


3) SETAR 

MINISTER ENDY CROES TA FELICITA E STUDIANTENAN 
DI ARTE CULINARIO DI COLEGIO EPI CU A PASA NAN 
EXAMEN FINAL EXITOSAMENTE 


Recientemente, Minister di 
Enseñansa y Deporte Endy 
Croes hunto cu directora 
general di Colegio EPI 
Sra. Ankie Danker, Sra. 
Tisa LaSorte di Aruba 
Hotel and Tourism 
Association (AHATA), Sr. 
Clay Shipley di directiva 
di Dienst Publieke Scholen 
(DPS), familiar y demas 
invitadonan tabata 
presente na e examen final 
di e studiantenan di Arte 
Culinario di Colegio EPI. 
Den ocasion special aki, 
Minister Endy Croes a 
hiba palabra, deseando e 
studiantenan hopi exito. 


Un total di 18 studiante di 
e estudio Arte Culinario 
a prepara alrededor di 10 
delicioso plato. Sra. Danker 
a indica cu e studiantenan 
aki ta den fase final di nan 
estudio y dia 1 di juli 2024 
lo celebra nan graduacion. 
Sra. Danker a expresa cu e 
ta sumamente orguyoso di 
e studiantenan y ta gradici 
tur docente y chef di 
Colegio EPI cu a contribui 
den nan desaroyo. Sra. 
LaSorte a indica cu e sector 
di horeca tin necesidad 
di koki y chef pasiona cu 


por ofrece nos local- y 
turistanan un experencia 
inolvidabel. 


Finalmente, Minister 
Endy Croes ta felicita 
e studiantenan di Arte 
Culinario cu a prepara 
diferente plato exkisito 


durante nan examen final 
y ta desea nan hopi exito 
den nan futuro carera. 
Alabes, e mandatario di 
Enseñansa ta felicita e 
docentenan cu a guia e 
studiantenan durante e 
proceso aki y cu ta forma 
parti di nan logro. 

MINISTER GEOFFREY WEVER TA SALI AWE (DIALUNA) 
CU DELEGACION COMERCIAL PA SURINAM 


Despues di algun luna 
di preparacion awenochi 
Minister di  Asuntonan 
Economico, Comunicacion 
y Desaroyo  Sostenibel, 
Geoffrey Wever, Camara 
di Comercio Aruba 
(KVK), Departamento di 
Asuntonan Economico 
Comercio y Industria, y 
Aruba Trade € Industry 
Association (ATIA) hunto 
cu delegacion comercial 
ta sali awe, dialuna, pa 
Surinam pa un Trade 
Mission te cu dia 28 di 
juni. 

Hunto cu e delegacion 
Minister Wever kier 
explora e posiblidadnan 


Diasabra cu a pasa, e 
seminario organisa hunto 
cu Fundacion Plan di Bida 
y Bold Properties, "Poder 
Financiero: E  Caminda 
Pa Bo Cas" a tuma luga, 
atrayendo un gran 
cantidad di participante. 
Esnan presente a 
mustra hopi interes den 
e  topiconan presenta, 
siñando di e rekisitonan 
y consideracionnan ora 
di busca of construi 
nan propio cas, y mas 
importante ainda, un 
hende mester sa unda y 
con por busca informacion 
adicional. 


Minister Geoffrey Wever a 
duna un discurso pa habri 
e evento, encurashando 
tur pa sea determina 
y strategico den nan 
busceda pa yega na un cas 
propio. “Mi deseo ta pa 
tur hende residencia na 


di comercio cu Surinam y 
asina purba stimula mas 
actividad comercial entre e 
dos Paisnan. 


Surinam, manera ta 
conoci, ta un pais cu ta 
exporta azeta, oro, metal, 
palo, productonan pa 
construccion y mucho mas. 
P'esei e importancia di bai 
hunto como delegacion ta 
demostra tambe e interes 
y e seriedad di e mision 
aki. Comerciantenan local 
lo haya e oportunidad 
pa netwerk, combersa y 
intercambia ideanan cu 
diferente comerciante 
Surnameño na Surinam. 


Durante e estadia di 
Minister Wever y su 
delegacion lo topa cu 
diferente mandatarionan 
di Surinam durante e 
Trade Mission aki manera 
Sr. Chandrikapersad 
Santokhi Presidente di 
Surinam, Minister di 
Agricultura, Bestia y Pesca 
Sr. Parmanand Swedien, 
Minister di Economia, 
Empresarial y Innovation 
Sr. Rishma Kuldipsingh, 
Minister di Transporte, 
Comunicacion y Turismo 
Sr. Uraigit Ramsaran, 
Minister di  Finansas 
Sr. Kermechend Stanley 


Raghoebarsing. Banda 
di esaki lo bishita tambe 
Suriname Investment & 
Trade Agency y diferente 
compania di transporte na 
Surinam. 

Minister Wever kier a 


Minister Geoffrey Wever: 
SEMINARIO "PODER FINANCIERO: E CAMINDA PA BO CAS" 


Aruba yega un dia nan nan 
propio cas, no solamente 
como obheto di inversion 
pero especialmente como 
centro di nos famia, unda 
nos ta comparti y convivi 
cu nos pareha, yiunan, 
famia y amigonan.” 


E seminario, teni na 
Renaissance Convention 
Center, a enfoca riba e 
proseso y rekisitonan pa 
yega na un cas na Aruba. 
E ta intenta di empodera e 
comunidad cu informacion 
valioso tocante e derecho y 
cualificacionnan necesario 
pa bira doño di un cas cu 
por yuda nan planifica 
efectivamente pa nan 
futuro inversion. 


Minister Wever a expresa 
su satisfaccion di por 
contribui na e seminario 
aki, cual a ser brinda 
gratis pa tur esnan cu a 


registra y participa. A 
destaca e importancia 
di educacion financiero, 
cual ta un prioridad pa su 
maneho. "Ministerio di 
Asuntonan Economico ta 
sigui organisa diferente 
actividadnan pa promove 
educacion financiero na 
beneficio di e comunidad", 
e mandatario a expresa. 
"Mi ta agradecido na Sra. 
Paloma Tromp y e ekipo di 
Fundacion Plan di Bida, na 
Jenniffer Guzman y Aileen 
Kelly y henter e ekipo di 
Bold Properties, tur e 
sponsers y tur speaker, pa 
un tremendo evento." 


Conocemento ta un prome 
paso importante na yega 
na bo propio hogar, p'esei 
educacion financiero ta 
esencial pa empodera 
nos hendenan. "Poder 
Financiero: E (Caminda 
Pa Bo Cas" tabata un 


experiencia valioso pa ur 
presente, y mi ta spera 
pa algun por conduci na 
resultadonan positivo den 


gradici KVK, DEZHI y 
ATIA pa nan empeño 
pa por haci e mision 
comercial aki posibel y tur 
comerciante cu ta parti di 
e mision comercial. 


TUR COS TA POSI 
N CU KIFR LO 


nan bida pa realisa nan 
soño", minister Wever a 
comenta. 


SG 

Manera a publica, Ministerio Publico a cuminsa 
caso penal contra 4 periodista relaciona cu e 
caso di ex agente Vos. Tratamento di e caso ta 
Dialuna 24 Juni 2024 pa 8.30 di mainta. 
SOLO DI PUEBLO por a compronde 
cu Ministerio Publico a oficial publica e 
acusacionnan serio cu lo bay presenta dialuna 
awor. Entre otro soborna un agente di Polis, 
caminda nan sa cu e agente di Polis lo haci 
cosnan cu ta contra su trabao. 
4 SOSPECHOSO 
Anterior a publica cu tin 5 sospechoso pasobra 
asina a wordo menciona durante tratamento di 
e caso Vos. A busca manera pa haya informacion 
for di Ministerio Publico, pero Ministerio 
Publico no kier a bisa nada. Awor, den forma 
oficial, Ministerio Publico ta anuncia cu e caso 
ta contra: Lacle, Giel, Koolman y de Andrade. 
ACUSACIONNAN SERIO 
Ministerio Publico ta acusa e grupo aki di a 


NoticiadiCorte 


E caso pa mayan mainta a keda posponi 
Y MINISTERIO PUBLICO TIN ACUSACIONNAN SERIO 
CONTRA GRUPO DI PERIODISTA SOSPECHA DI A 


SOBORNA UN AGENTE DI POLIS 


cumpra e ex agente Vos. 

E acusacionnan cu Ministerio Publico lo 
presenta dialuna awor 24 Juni 2024 den sala di 
Corte contra e grupo di 4 periodista ta: 

Den e periodo di 1 Januari 2021 te 22 di Maart 
2023, conhuntamente, a ofrece un ambtenaar 
den funcion di Cuerpo Policial di Aruba regalo 
of promesa cu e meta pa hib'e na haci of keda 
sin haci algo contra deber di su trabao. an 
ta wordo acusa di, den e periodo menciona, 
conhuntamente, a intencionalmente viola 
secretonan di cual e tabata sa cu e ambtenaar, 
relaciona cu su funcion, tabata obliga pa tene. 

Nan ta wordo acusa di, entre 1 Januari 2021 te 
22 Maart 2023, a participa na un organizacion 
cu tabata consisti di un y/of mas otro persona 
cu tabatin como meta pa comete crimennan, 
esta, corupcion di un ambtenaar y/of tuma y/ 
of duna soborno y/of maluso di funcion y/of 
violacion di secreto di trabao. 


Esakinan ta acusacionnan serio contra e 4 
periodistanan, kendenan lo mester duna cuenta 
dilanti Hues. 


CASO POSPONI 


Por a compronde cu e intencion tabata pa 
e caso tuma lugar mayan mainta pero un 
“regie zitting” caminda abogadonan lo tin e 
oportunidad di pidi pa investigacionnan cu nan 
ta desea pa sosode promer cu e tratamento di e 
caso. 

Diabierna atardi, Ministerio Publico a anuncia 
cuecaso lo ta awe mainta 8.30. Por a compronde 
cu abogado a reacciona riba esaki caminda lo a 
haci peticion pa haci investigacion. Esey a trece 
cun'e cu a keda dicidi cu ta pospone e caso aki 
pendiente e investigacionnan. Despues cu e 
investigacionnan keda cla, lo wordo anuncia un 
fecha cu tratamento di e caso lo tuma lugar. 


HOMBER A CAY DI TRAILER, DURANTE PARADA DI 
VICTORIA DI BRITANIA 


Tamarijn - Diadomingo e 


E cabayero hoben a ricibi 


team di futbol di Britania 
a celebra nan victoria cu 
e tradicion di core rond 
den un caravana den 
districtonan di Aruba. 


Esaki lo a sali den oranan 
mas trempan. 


Den careda di 2'or pasa e 
caravana di e team tawata 
pasando den Tamarijn. 
Eynan algo a bay poco 
robes, momento cu un di e 
fanaticonan lo a cay di un 
trailer. 


basta golpi, pero tawata na 
tino. Manera por observa 
ariba e potretnan tawata 
tin hopi hende rond di dje 
pa tapa e solo fuerte. 


Despues di un rato 
ambulance a yega, y den 


un tempo cortico a sa di 
lanta e cabayero pone den 


ambulance y bay direccion 
Hospitaal. 

APERTURA OPERATION COMMAND CENTER DI 
MINISTERIO DI HUSTICIA HUNTO CU SETAR 


Diabierna ultimo 
Ministerio di Husticia 
a inaugura e Operation 
Command Center cu ta 
ensera e proyecto di “Video 
Surveillance System” 
ehecuta dor di SETAR. 
E Operation Command 
Center monitoria 24/7 dor 
di Cuerpo Policial di Aruba, 
lo percura pa seguridad 
den areanan strategico 
rond di nos isla. Pa haci 
esaki posibel SETAR a 
installa un cantidad grandi 
di screens cu lo vigila 
areanan rond di Aruba via 
varios camera. Conhunto 
cu e proyecto aki SETAR ta 
instalando 47 camera mas 
na diferente punto den 
Oranjestad. 


SETAR, como 
representante di e sistema 
di camaranan di Avigilon, 


tin un experiencia 
amplio den implementa 
e sistema di  Avigilon, 
na otro empresanan y 
instancianan vital di 
Aruba. 

E “Video Surveillance 


System” di Avigilon ta 
un sistema moderno cu 
lo ultimo den software 
cu solucionnan manera 
Artificial Intelligence (AD 
y Video Analytics, Sensors, 


Video Infrastructure 
y Video Management 
System. 


E Operation Command 
Center, ta ekipa cu lo 


ultimo den tecnologia 
di vigilancia, pa brinda 
Cuerpo Policial Aruba 
visibilidad maximo 
pa monitor y analisa 


imagennan di diferente 
camaranan di seguridad 


den real-time. Esaki ta 
pa garantisa e bienestar 
y seguridad di œ 
comunidad di Aruba y nos 
bishitantenan. 


Como e compania nacional 
di telecomunicacion, 
SETAR ta orguyoso di 


implementa e proyecto 
di Operation Command 
Center. Un proyecto 
importante pa Cuerpo 
Policial Aruba, unda lo 
brinda e comunidad di 
Aruba seguridad 24/7. 


Nos Fiesta Cultural 


Ban Conserve 


SAO uc 
Den tur Districto 

800 VEHICULO A WORDO CONTROL Y VARIOS 
DETENCION DURANTE CONTROL POLICIAL NACIONAL 

MACUARIMA, ARUBA: 
Diabierna anochi Cuerpo 
Policial Aruba a tene un 
Control Policial Nacional 


den tur districto rond 
di Aruba. A infoca 
principalmente ariba 


maneha un vehiculo bou 
influencia pero como 
tambe a parti diferente 
sorto di boet. 


Den total a controla 800 
vehiculo di motor di cual 
tabata tin: 


mas cu 100 boet pa 
infraccion den trafico, 

31 detencion pa maneha 
bou influencia di alcohol, 
2 detencion pa droga, 
Prohibicion p acore of bou 
influencia riba caminda 
publico tabata 13, 


EO. NL AAS 

Y 1 vehiculo a wordo tuma 
den beslag. 

Danki na tur nos agentenan 
policial cu a percura 
pa nos camindanan ta 
sigur como tambe un 
tremendo cooperacion di 
e departamento di Cuerpo 
Especial Arubano (CEA). 
Cuerpo Policial Aruba 
ta pone enfasis cu e 
controlnan aki lo sigui. 
Tanto mainta, atardi, 
anochi of marduga! Pa un 
trafico mas sigur pa nos 
comunidad! 

Diabierna 21 dijuni Prome 

Minister Evelyn Wever- 
Croes tawata presente na 
Aeropuerto Internacional 
Reina Beatrix pa celebra 
e entrega di fase 1A di e 
proyecto Gateway 2030 y 
pa e despedida di e actual 
CEO di AAA señor Joost 
Meijs. 


Prome Minister a indica 
cu esaki ta e apertura 
di un sala nobo di US 
Departures, cual lo ta 
completamente operativo 
na comienso di 2025. 
E ta parti di e proyecto 
Gateway 2030 di e 
aeropuerto cu ta diseña pa 
mehora e facilidadnan di 
Aeropuerto Internacional 


Prome Minister Evelyn Wever-Croes: 
Un otro joya di proyecto di Gabinete Wever-Croes, 


AEROPUERTO INTERNACIONAL REINA BEATRIX A CELEBRA 
E ENTREGA DI FASE 1A DI E PROYECTO GATEWAY 2030 


T 


Reina Beatrix y asina duna 
e miho servicio posibel 
na e pasahero. Ta trata 
di un facilidad moderno, 
espacioso y cu pinturanan 
di e artista local Armando 
Goedgedrag. 


Riba e anochi aki tambe 
a tuma despedida di e 
actual CEO di Aruba 
Airport Authority NV., 
señor Joost Meijs cu ta den 
e funcion aki desde 2019. 
Señor Meijs lo bandona 
su funcion na July 2024, 
unabes cu e termina cu su 
mandato di cinco aña. E 
mandatario a gradici señor 
Meijs pa su contribucion 
cu pais Aruba y a desee 
hopi exito den futuro. 


“E sala nobo di US 
Departures ta un proyecto 
hopi bunita cu a cuminsa 


den nos Gobierno. 
Aeropuerto di Aruba a 
wak temponan menos 


bon durante e pandemia. 
Tawata temponan difícil 
y di hopi incertidumbre. 
Nos a dicidi di habri 
frontera atrobe y tur cos 
ta indica cu esaki tawata 
e miho decision pa Aruba. 
E tempo ey hasta AAA a 
proyecta cu Aruba lo ta 
bek riba pia te aña 2025. 
Cu hopi orguyo mi por 
bisa cu ya na 2022 a mira 
e recuperacion y na 2023 
e recuperacion tawata 


completo. Awe por celebra 
e proyecto aki danki na 
tur ciudadano di Aruba cu 
semper ta traha duro pa 
hiba nos pais padilanti. 


Pabien Aeropuerto 
Internacional Reina 
Beatrix pa e logro aki. 
Danki na colega Minister 
Dangui Oduber pa su 


vision y determinación 
y danki na tur e ekipo 
di AAA cu a haci esaki 
posibel. Esaki ta un otro 
joya di proyecto di nos 
Gobierno. Nos no a realisa 
tur nos metanan ainda, 
pero nos ta logrando si”, 
Prome Minister a termina 
bisando. 


VACATURES 


Kom jij ons team versterken? 


e Technical Support Engineer 


Scan de QR code of ga naar 


www.webaruba.com voor meer 
informatie over onze vacatures. 


WATER- EN 


ENERGIEBEDRIJF 


ARUBA N.V. 

SO 


lamars merdia, Minister 
Endy Croes a atende e 
ceremonia di graduacion di 
17 empleado di Aruba Wine 
and Dine cu a termina nan 
curso cu exito. Durante 12 
siman e empleadonan di 
dicho compania a asisti 


ARUBA WINE AND 


na e curso di Stichting 
Vakbekwaamheid Horeca 
(SVA) pa waiter, unda cu 
nan a ricibi curso di entre 
otro, con pa atende cu 
cliente pa mehora servicio, 
hospitalidad y etiquette. 
E proposito ta pa mehora 


e servicio na e clientenan: 
tanto turista como local. 


E mandatario di 
Enseñansa y Deporte 
tabata presente na Que 
Pasa Restaurant, unda el 
a hiba palabra y felicita e 
empleadonan cu e logro 
aki. Despues di e discurso, 
Minister Endy Croes a haci 
entrega di diploma na e 
empleadonan. 

“Danki na Aruba Wine 
and Dine cu a percura 
pa organisa e curso di 
capacitacion aki y brinda 
e enseñansa corecto na 
cada un di e empleadonan. 
Alabes, mi ta felicita e 
empleadonan cu e logro aki 
y ta desea nan hopi exito”, 
Minister Endy Croes a 
finalisa. 


CAMBIA PERSPECTIVA 
TOCANTE OBESIDAD: 


SA BO NUMBER Y MIDI 
BO PESO 

MINISTER ENDY CROES TA FELICITA E 17 EMPLEADONAN DI 
DINE CU A RICIBI NAN DIPLOMA 

ARUBA: Na Abraham de 
Veer School situa na San 
Nicolas a tuma lugar un 
anochi di informacion. 
Cuerpo Policial Aruba 
bou invitacion di e dicho 
scol a duna presentacion y 
informacion na tur hoben 
cu ta interesa of kier a haya 
sa mas tocante Cuerpo 
Policial Aruba. 


E aña aki a conta cu mas o 


Un anochi di informacion exitoso! 


INTERES HALTO BOU DI NOS HOBENNAN 
PA BIRA POLIS 


menos 100 hoben cu a bin 
busca informacion pero 
tambe tabata interesa den 
e trabou di Polis. Dado 
momento mester a ripiti 


e presentacion algun 
biaha dor di e demanda 
di hobennan cu a yega 
masalmente na e anochi di 
informacion. 


Tambe e hobennan tabata 
tin e oportunidad pa aplica 


Ae el 


mesora cu tambe a bay 
hopi bon na unda cu hopi 
hoben a probecha mesora 
pa aplica. 


E hobennan por a haci 
diferente pregunta na e 
docentenan di Scol pa 
Polis E.J. Watty Vos pero 
tambe na e unidadnan di 
Kg Unit, Unidad Motorisa, 
agentenan den opleiding 
como tambe Polis 


masal di e hobennan cu 
uniforma. 


a yega pa inscribí y haya 
e informacion. Danki na 
Abraham de Veer School 
como tambe docentenan 


Un anochi cu tabata hopi 
exitoso pa Cuerpo Policial 
Aruba mirando e acogida 


{ 


Ud 02d or 09d 09 15454 


di Scol pa Polis E.J. Watty 
Vos cu a haci posibel cu 
hobennan por a mira 
y haya informacion di 
Cuerpo Policial Aruba. 


PAG. 10 


SD 


DIALUNA 24 JUNI 2024 


KICO TA POLIAMOR Y CON 
E TA FUNCIONA? 


Poliamor, a diferencia di 
poligamia y  relacionnan 
habri, ta basa riba e union 
relacional afectivo y emo- 
cional entre varios persona. 
Aki e sa con e ta funciona y 
e diferente tipo cu tin. 


Segun e estudio the next 
generation of non-monog- 
amy di e plataforma di cita 
'Ashley Madison', 60% di e 
usuarionan a sigura di no 
ta kere den monogamia. 
Un 23% a bisa cu nan no ta 
satisfecho y 23% a indica cu 
nan ta sinti nan mes atrapa 
den e tipo di relacionnan 
aki. Asina diferente tipo di 
relacion no monogamico, 
manera poliamor, ta resulta 
mas atractivo pa algun per- 
sona. 


Si bo no si kico e termina 
aki ta nifica, bo ta na e ar- 
ticulo corecto, pasobra nos 
lo explora den profundidad 
kico ta poliamor, con e ta 
diferencia for di otro tipo 
di relacionnan no mono- 
gamico, ademas di sa kico 
ta su reto- y beneficionann 
principal. 


Kico ta poliamor? 

E ta un relacion afectivo y 
emocional compartí entre 
tres of mas individuo, cu 
por inclui of no un relacion 
sexual. E relacionnan aki 
ta basa riba principionan 
similar na relacionnan con- 
vencional, destacando ex- 
clusividad, lealtad, durabil- 
idad, comunicacion efectivo 
y respet pa e fronteranan 
estableci, como caracteris- 
ticanan fundamental. 


Lara Ferreiro, un psicolo- 
go experto den relacion di 
pareha y colaborador di 
Ashley Madison, a comenta 
den un entrevista pa un di- 
ario Apaño cu "no tur hende 
tin e mesun necesidadnan 
afectivo y manera di mira 
mundo". Pa algun, ta den 
un relacion cu un persona 
so por funciona, mientras 
pa otronan, ta cu varios 


persona (afectivo, emocio- 
nal, sexual of tur tres) por 
cumpli cu nan necesidad- 
nan. 


Ta posibel pa stima mas cu 
un persona? 

Tin diferente cultura ca- 
minda monogamia no ta- 
bata comun, por ehempel, 
den Grecia antiguo, China 
y den e culturanan di e ar- 
chipielagonan di Pacifico. 
Un homber tabata casa cu 
diferente muhe; of un muhe 
(reina) casa cu diferente 
homber. 


Pa e personanan cu ta prac- 
tica poliamor, tin mas cu 
un pareha ta loke ta natural 
den sernan humano y mo- 
nogamia tin mas di haber 
cu un practica imponi. 


Expertonan di e Depar- 
tamento di Neurobiologia 
di Instituto Nacional di 
Psiquiatria di Mexico ta 
splica cu ora bo experiencia 
amor pa un persona, bo ta 
libera den e celebro di do- 
pamina. Mientras cu mo- 
nogamia ta loke ta domina 
mas, esaki no ta biologico. 


E ta siña den cultura oc- 
cidental y ta duna benefi- 
cionan social door di dje. 
Sinembargo, nan ta bisa 
cu e celebro semper tin e 
tendencia pa buska loke ta 


causa placer. 


Ki tipo di poliamor tin? 
Mescos cu nos sernan hu- 
mano ta diferente, nos 
manera di conecta y rela- 
ciona cu mundo tambe ta 
diferente. P'esey, a pesar cu 
poliamor ta un forma di rel- 
acion entre individuonan, 
tin diferente sub-tipo den 
dje. Esaki ta limita door di 
e cantidad di integrantenan 
di e relacion y e herarkian- 
an interno: 


Trio of cuarteto: Esaki ta 
tuma luga ora tres of cua- 
ter persona ta establece un 
conexion simultaneo den 
un relacion. Esaki ta encera 
un componente romantico, 
pero no necesariamente ta 
encera un vinculo sexual. 


Poliamor herarkico: Den 
e tipo di relacion aki, ta 
sali un conexion principal 
cu ta considera primario. 
E importancia no ta den e 
afecto, sino den e acceso na 
privilegio specifico. 
Poliamor no herarkico: Al 
contrario, aki no tin cla- 
sificacion herarkico entre e 
relacionnan; tur na e me- 
sun nviel di importancia. 


Anarkia relacional: Carac- 
teristica pa e igualdad di 
tur relacion den su bida, 
sea entre famia, amigo of 


pareha, tur ta basa nan mes 
riba e mesun plan sin disti- 
cion di herarkia. 


Poliamor tin diferente ni- 
ficacion cu ta diferencie di 


otro sort relacion. 

Pa compronde mas pro- 
fundo kico poliamor ta, ta 
importante pa bo sa tambe 
kico e ta. Mientras cu e ta 
forma parti di e grupo di 
relacionnan no monogami- 
co, e tin diferencianan es- 
encial cu relacionnan habri 
y poligamia. 


Den un relacion habri, e 
precencia of ausencia di 
compromiso afectivo por 
varia, mientras cu loke ta 
primordial ta e promocion 
di libertad sexual. Den con- 
traste— den relacionnan 
poliamoroso, generalmente 
ta buska exclusividad den e 
aspectonan afectivo y emo- 
cional. 


E terminologia "poligamia" 
ta referi specificamente na 
e matrimonio di un homber 


CEL.585 9500 


cu diferente muhe of di un 
muhe cu diferente homber 
(Poliandra). Al contrario, 
poliamor ta limita na e con- 
exion afectivo entre varios 
persona, sin mara nan mes 
na un matrimonio ni na e 
exclusividad di un persona 
manteniendo relacion cu 
otro. 


Con relacionnan poliam- 
oroso ta funciona? 

E yabi pa e exito di rela- 
cionnan poliamoroso ta 
den dos componente esen- 
cial: Un comunicacion hab- 
ri, honesto y directo; ade- 
mas di e buskeda activo di 
consenso, tur dos apoya pa 
e establecimiento di limita- 
cionnan saludabel entre es- 
nan envolvi. Pa comprende, 
un tiki mas, con poliamor 
ta funciona; aki bou nos ta 
detaya cada un di e elemen- 
tonan aki. 


Comunicacion 

Ta importante pa mantene 
un dialogo transparente y 
sincero den pareha. Esaki 
ta nifica establece, explici- 
tamente, con e relacion en- 
tre e integrantenan lo ta, 
semper buscando nan pa 
orienta na nan disfrute mu- 
tuo. 


Comunicacion y negocia- 
cion ta hunga un rol central 
den e relacionnan aki. Ade- 
mas, nan ta e base pa ga- 
rantisa cuido di tur esnan 
envolvi, yega na acuerdo 
cla y sigura cu e dinamica 
di satisfaccion pa cada per- 
sona envolvi. 


Limitacion 
Pa pone limitacion ta neces- 
idad di enfatisa e nesesidad 

di un dialogo continuo y e 
exploracion di sentimen- 
tonan mes. Pa hopi hende, 
esaki ta nifica pone restric- 
cion, loke no por wordo 
considera asina den rela- 
cionnan poliamoroso. 


Mas bien, mester tuma 
esaki komo un compronde- 
mentu di te unda un hende 
por ta dispuesto pa opina, 
actua of comunica den ca- 
sonan complica. P'esey, 
e pensamentonan mester 
wordo expresa cu asertivi- 
dad. 


Beneficionan di tin rela- 
cionnan poliamoroso 

Poliamor ta trece benefi- 
cionan remarcabel. Entre 
nan ta destaca un maneho 
y autoconocimento emo- 
cional mas halto En- 
frentando un red kompliká 


di relashonnan, ta desaroyá 
un komprondementu mas 
profundo di e propio emo- 
shonnan i abilidatnan pa 
manehá nan. E proseso aki 
ta kontribuí na un krese- 
mentu personal enorme, ya 


ku ta siña rekonosé i atendé 


ku un gama mas amplio di 
emoshonnan. 


Otro beneficio ta e adquisi- 
cion of e ehercicio di e habi- 
lidadnan di comunicacion. 
Den e contexto poliamoro- 
so, ta clave pa trata e tem- 
anan dificil na un manera 
franco. Esaki ta pone ku 
den e proseso aki ta afina e 
abilidatnan comunicativo, 
y tambe empatia y asertivi- 
dad pa pareha comprende, 
exactamente, e mensahe cu 
nan kier transmiti. 


Ademas, relacionnan po- 
liamoroso ta fomenta un 
mentalidad mas habri to- 
cante sentimento, y, tin bi- 
aha, sex. E ultimo ta impli- 
ca explora profundamente 
cu e pareha, scapa di e 
monotonia y, den hopi caso, 


descubri bo preferencianan 
sexual. Asina e ta enfoca 
riba satisfaccion mutuo y 
ta promove un aprendisahe 
constante pa logra esaki. 


Un relacion poliamoroso 


ta desaroya cu hopi comu- 
nicacion y conocemento di 
nos mes emocionnan. 


Desafionan cu relacionnan 
poliamoroso ta enfrenta 
Un di e retonan grandi den 
un relacion poliamor ta 
manifesta den presencia di 
cel, obsesion, insiguridad y 
comparacion. E sentimen- 
tonan aki por surgi, inevita- 
blemente, considerando cu 
e pareha lo comparti nivel- 
nan intimidante, emocional 
y afectivo cu otro hende. E 
yabi, den e casonan aki, ta 
pa comunica directamente 
loke ta sinti pa yega na con- 
sensonan. 


Otro reto crucial ta maneho 
emocional. Esaki ta encera 
un aprendisahe profundo 
riba bo mes, loke bo ta dis- 
puesto pa permiti y loke bo 


KICO TA POLIAMOR Y 
CON E TA FUNCIONA? 


no ta permiti; y con bo por 
explora e liganan cu otro 
pa tin un relacion saluda- 
bel. Den otro palabra: E ta 
rekeri un trabou grandi di 
introspeccion y evaluacion 
di con bo ta sinti bo mes. 


Combati narcisismo y ego 
den relacion ta un otro 
barera pa supera. Hopi bi- 
aha nos ke pa tur cos fun- 
ciona den un manera unico. 
Sinembargo, den poliamor, 
un di su basenan ta pa bus- 
ka consenso, haya acuerdo 
entre tur e partidonan en- 
volvi y adopta un actitud di 
cuido y amor pa otro. Sin e 


elementonan aki, un rela- 
cion poliamoroso ta wordo 
obstaculisa den su funcio- 
namiento. 


Ademas, un otro dificultad 
cu esnan cu ta dicidi di for- 
ma un relacion poliamoro- 
so por experimenta ta ora 
cu nan kier forma un famia. 
Den e sentido tradicional, 
nan ta consisti di mama, 
tata y yiu. Mientras cu so- 
ciedad a mustra mas aper- 
tura na otro tipo di famia 
diverso manera homosex- 
ual of uniparental, ainda e 
aceptacion aki ta keda un 
gran reto pa poliamor. 

REFLECCION 
Dios ta prohibi tur relacion | 


sexual pafo di Sacramento di 
Matrimonio 


E diabel ta purba cambia e 
moda di biba di hende, den 
e libertinahe sexual pro- 
hibi. E mundo por cambia, 
pero e palabranan di Dios 
nunca no ta cambia. Go- 
biernonan di mundo por 
pasa leynan cu ta contra 
di e scrituranan di Dios, 
pero Dios ta bisa den Bij- 
bel, Bijbel Malakias 3: 6 : 
“Ami Senjor, Mi no ta cam- 
bia.” Bosonan no sa, cu tur 
relacionnan sexual pafo di 
e Sacramento di Matrimo- 
nio, ta un pika condenabel 
pa fierno. Den e di 9 Man- 
damento di Dios ta bisa: “ 
Lo bo no comete e pika di 
fornicacion, esaki ta e rela- 
cion sexual prohibi, esta : 
Na esnan cu ta biba com- 
panja, na esnan cu ta casa 
pa Raad so, e prostitutanan 
y na e libertinahe sexual- 
nan. Bijbel 1 Corinthionan 
6: 18 ta bisa: “Abstene boso 
di relacion sexual prohibi. 

Tur otro pika cu hende ta 
comete, ta tuma lugar pafo 
di su curpa. Ma esnan cu ta 
haci relacion sexual prohi- 
bi, ta peka contra di su mes 
curpa.” Bijbel 1 Corinthion- 
an 7: 2 ta bisa: “Ma, si ta pa 
e tentacion di haci relacion 
sexual pafo di matrimo- 
nio, anto ta mihor cu cada 
homber tin su mes esposa 
y cada muher tin su mes 
esposo.” Bijbel Hebreonan 
13: 4 ta bisa: “Tur hende 
mester respeta matrimo- 
nio den tur aspectonan y 
mantene e fielded den e 
relacionnan entre esposo y 
esposa. Dios ta castiga na 
esnan cu tin relacionnan 
sexual prohibi y na esnan 
cu ta comete adulterio.” Bi- 
jbel 1 Tessalonicensenan 4: 
2 — 5ta bisa: “Boso conoce 
e instruccionnan cu nos a 
duna boso riba autoridad 
di Senjor Hesus. E bolun- 
tad di Dios ta, pa boso bira 

santonan y pa boso no tin 
relacionnan sexual pafo di 
matrimonio. Cu cada uno 
sabi di busca un esposa 
den santidad y respet, sin 
laga e mal deseonan des- 
via boso, manera sa haci 
den e pueblonan cu no 
conoce Dios.” Bijbel Colon- 
sensenan 3: 5 y 6 ta bisa: 
“P'esey, mata loke ta keda 
den e bida terenal den boso, 
esta : Inmoralidad sexual, 
impuresa, mal pasion, mal 
deseonan y avaricia cu ta 
mescos cu idolatria. Esaki- 
nan ta e pikanan cu ta trece 
e castigonan di Dios.” Bijbel 
1 Corinthionan 6 : 19 y 20 
ta bisa: “Bosonan sabi esey, 
cu boso curpa ta tempel 
di Spirito Santo, kende ta 
biba den boso, kende boso a 
ricibi di Dios. Boso no ta di 
boso mes, boso ta cumpra 
y e prijs ta paga. Glorifica 
Dios anto den boso curpa.” 
Bijbel 1 Corinthionan 6 : 9 

y 10 ta bisa : “Boso no sabi, 
cu e inhustonan lo no dren- 
ta den e Reino di Dios? No 
ganja boso mes, na esnan 
den relacion sexual prohibi, 
na esirbidornan di Diosnan 
falso, na esnan den adulte- 
rio, na e homosexualnan di 
tur clase, na e ladronnan, 
na e alcoholiconan, na e 
blasfemadornan, na esnan 
golos pa plaka, na e abusa- 
dornan, ningun di nan lo 
no tin parti den e Reino di 
Dios.” Bijbel Marko 10 : 6-9 
ta bisa : “Ma na principio 
tempo di creacion, Dios a 
traha nan homber y muher. 
P'esey e homber lo bandona 
su tata y su mama, pa e uni 
cu su muher y e dosnan aki 
lo bira un curpa. P'esey, 
loke cu Dios a uni hende no 
ta permiti di separa.” Esaki 
ta e Sacramento di Matri- 
monio den Misa, na unda 
Dios ta uni e pareha den un 


solo curpa, pa medio di un 
sacerdote. Den e Sacramen- 
to di Matrimonio aki, Dios 
ta uni e pareha den e bida 
sexual y e muher no ta don- 
jo di su mes curpa, ma sino 
su esposo, tambe e homber 
no ta donjo di su mes cur- 
pa, ma su senjora, Bijbel 
1 Corinthionan 7 : 4: “No 
ta e muher ta donjo di su 
mes curpa, sino su esposo. 
Tampoko no ta e homber ta 
donjo sis u mes curpa, ma 
su senjora.” Pesey e pareha 
ta keda casa te na morto y 
Dios no ta reconoce divor- 
cio. Na esnan cu a separa of 
a divorcia pa raad, no bay 
biba cu otro persona den e 
pika di adulterio, pero laga 
e caminda habri, pa bo yi- 
unan, pa bo pareha uni 
bek y pa Dios den e Gloria 
Eterna. 


Seferino Tromp 


Publica serka nos anuncio di fayecimento di bo ser ken 
Nos tin 2 pakete pa ofrece; 


Pakete 1: Anuncio di fayecimento te día cu e defunto 
ser dera 
Gradicimento y invitashon pa misa pa 3 dia AFI 250,00 


Pakete 2: Anuncio di fayecimento te día cu e defunto 


ser dera 


Gradicimento y invitashon pa misa pa 3 día 


Na Canal 22 1x prome cu Noticiero 22 Afl 400,90 


Pa mas informashon por tuma contacto cu oficina na 

585-9500 of na 741-4554 

Dera gay, dera gay, San 
Juan a mate. Feliz y pro- 
ductivo dialuna pa un y tur 
y un Feliz Dia di San Juan. 
Awe Solo di Pueblo ta pre- 
senta bo horoscop pa dia 24 
di juni 2024. 


Aries 

No desespera, tin biaha 
amistad ta converti den 
amor. Bo placa gespaar 
lo wordo multiplica. Riba 
tereno profesional, sigui 
e caminda cu a marca. Bo 
pianan mester di cuido di 
un podologo. Number di 
suerte: 84, 43, 7. 


Tauro 

Ocasion ideal pa cuminsa 
cu un idilio. Excelente mo- 
mento pa realisa operacion 
bursatil. Un problema lab- 


oral cu por surgi lo wordo 
bon soluciona. Novedad 
positivo den cuestion di 
salud. Number di suerte: 
65, 22, 1. 


Geminis 

Pleito rond di bo cu amigo 
of famia. Cu placa, bo mes- 
ter ta un poco mas ariesga. 
Si bo kier subi di posicion, 
bo mester move un ke otro 
hilo. Relaha y disfruta di e 
energia positivo cu tin rond 
di bo. Number di suerte: 87, 
22,0. 


Cancer 

Percura pa ta tur lo natu- 
ral cu bo por cu e posibel 
amor ey. Bo por pemiti bo 
e capricho ey cu ya bo tin 
un tempo cu bo ta desea. 
Monotonia ta haci doño den 


bo trabao. Basa bo dieta 
den berdura y fruta. Num- 
ber di suerte: 62, 14, 9. 


Leo 

Si bo ta biba den pareha, lo 
tin discusion di tipo domes- 
tico. Momento economico 
dies, disfruta di dje. Bo 
problemanan na nivel pro- 
fesional no lo vislumbra. Bo 
rudianan lo ta bo punto de- 
bil, percura landa. Number 
di suerte: 44, 95, 3. 


Virgo 

E presionnan familiar lo 
causa bo un crisis di pareha. 
Bo mester ta mas prudente 
y responsabel cu placa. Por 
fin tur bo esfuersonan lab- 
oral lo duna fruta. Den bo 
dieta diario bo tin cu tene 
cuenta cu e vitaminanan. 


Number di suerte: 47, 19, 5. 


Libra 

Nan ta cana rond di bo 
un tempo caba y bo no a 
ni ripara. Gasta lo impre- 
scindibel y reserva pa mas 
despues. Tesion lo protago- 
nisa e dia di trabao. Si bo ta 
sinti bo mes gestress, regla 
pa bay un gym. Number: 
98, 11, 3. 


Scorpio 

Scoge bon cu ken bo lo com- 
parti bo ratonan liber. E 
perspectivanan economico 
ta hopi prometedor. Bo ta 
sinti bo balora pa bo com- 
pañeronan di trabao. Bo 
organsimo mester fruta y 
berdura. Number di suerte: 
48, 26, 2. 


Sagitario 

Habri bo curason pa amor, 
e lo bay bon. Cuida e ten- 
dencia compulsivo ey pa 
gasta. E confrontacionnan 
cu bo tin cu bo compañero- 
nan, ta scurece e trabao. 
Vigila bo presion arterial y 
controla sobrepeso. Num- 


ber di suerte: 79, 57, 5. 


Capricornio 
Probablemente un persona 
hopi special lo aparece den 
bo bida. Dicidi pa disfruta 
sin wak tanto e placa. Ta 
momento pa haci bo bal 
profesionalmente. Bo por 
tin dolor na bo encia. Num- 
ber di suerte: 71, 95, 6. 


Acuario 

Consuelo di un bon amigo 
lo aclaria bo dudanan. Po- 
sibel cambio di residencia, 
ojo cu e gastonan. Bo lo tin 
compañero nobo y reto pro- 
fesional. Enfoca bon riba 
bo energia vital y canalisa 
bo potencial. Number di 
suerte: 94, 72, 9. 


Piscis 

Aleha di bo bida esun cu 
ta causa problema cu bo 
pareha. Pidi conseho prome 
cu malgasta bo placa. Un 
hende cu idea nobo lo fa- 
borece bo ambientelaboral. 
Un cura di soño lo mehora 
bo estado fisico. Number di 
suerte: 45, 22, 7. 


Dos persona herida, despues 
brommer a perde control 


Wayaca - Diasabra ano- 
chi polis a bay panort di e 
muraya di Arubus situa na 
Wayaca, unda cu lo tawata 


tin un accidente cu brom- 
mer. 

Momento cu polis a yega 
a topa cu un grupo grandi 


dibrommer. A 

bin resulta cu un cabayero 
y un dama ariba un brom- 
mer a perde control y bay 


dal contra e muraya. 


Dos ambulance a presen- 
ta, unda cu na final am- 


bos persona a wordo hiba 
Hospitaal pa ricibi aten- 
cion medico mas avansa. 

MOTOCICLISTA SERIAMENTE HERIDA, DESPUES DI A 


Paradera - Diasabra merdia 


algo prome cu 3'or polis a 
bay pazuid Stichting Thuis- 
zorg Aruba na Paradera pa 
un accidente serio di brom- 
mer cu auto. 


Un agente na burger a pasa 
y a topa cu e accidente y 
mesora a bati alarma cu ta 


un accidente serio. Unda cu 
e motociclista a keda seria- 
mente herida na su pia dre- 
chi. 


Patruyanan mesora a cum- 
insa yega cu urgencia pa e 
caminda di Paradera pa Ja- 
buribari y cera esaki. 


Mientrastanto e motoci- 
clista tawata ariba suela y 
algun persona rond di dje. 
E motociclista aparente- 
mente lo tawata caminda 
pa trabou. 


Na e sitio nos a papia cu e 
señora na stuur di e Ford 
envolvi, y e la conta nos e 
ta bayendo zuid y e brom- 
mer tawata ariba su banda 
robes y ta dal contra e Ford 
dilanti y bay cay algun me- 
ter mas patras. 


Den e impacto e la herida su 
pia seriamente. Na yegada 
Paramediconan a preparé y 
algun minuut despues a sali 
direccion Hospitaal. 


Polis di trafico a haci su in- 
vestigacion y caminda por a 
wordo habri bek. 


DAL lalala UN AUTO da EARADERA 


Bo ta sufri di un malesa nan cu no no por cura 
? Manera artrosis, Alzheimer, demencia, 
depressión, diabetes osteoporosis, párkinson, 
insomnio, dolor di barica, weso migren dolo di 
barica, dolo di wesu, lomba, ect? Bo ta bebe 
remedi i bo no ta cura? Bo ta victima di 
bruheria? comunica na MARAVILLAS DE LA FE 
na 748 56 71 


Bo no tin suerte? bo placa no ta 
jega? Bo ta cumpra number i bo 
no ta gana? Bo ta bai casino i 
perde tur bo placa? Invidia, 
mala suerte? comunika na 748 
56 71 


Bo tin problema di amor? Bo 
pareha ta gaña bo? Fracaso, 


OLIVE TREE'S 
PRE-PAID 
FUNERAL PLAN 


PAY AS YOU CAN 


soledat, angustia. comunika na E A A E 
o Piedraplat Y 582 0000 
Comunica na 748 56 7 o Ac pah 
NA Habri dialuna pa diabierne | 8:00am-4 00Opm 
Olive Tree Social Department © (+297) 743 7411 
www.olivetreefuneralhome.com 

HOMBER CU MULTIPLE HINCA TRANSPORTA 


Nijhoffstraat, San Nicolas 
Diabierna den careda di 7 y 
cuarto di anochi. A sosode 
un caso serio di hincamen- 
to den Nijhofstraat. 


Algun persona lo a agredi 
un persona y na momento 
cu polis a yega a bin ripara 
cu e victima tabata tin como 
3 pa 4 hinca den pecho y ta- 
bata sangrando hopi. 

Polis na e sitio mesora a 
pidi ambulance cu hopi ur- 
gencia. 


Polisnan a topa cu algun 
testigo y a tuma nan de- 
claracion. E victima tambe 
a logra duna polis algun 
informacion, unda e hinca- 
mento a sosode algun me- 
ter mas leu polis a bin haya 
cuchiunan benta. 


Mientras cu tabata wardan- 
do riba ambulance e victima 
su situacion a cuminsa bira 
pio y tabata pidiendo am- 
bulance pa yega mas rapido 


posibel. 


Na yegada e paramedi- 
conan hopi lihe a prepara 
e victima y cu urgencia a 
transport'e pa hospital. 


E area unda e hincamento 
a tuma luga a wordo cera y a 
pidi pa presencia di Depar- 
tamento Tecnico pa mas in- 
vestigacion. 


E victima su situacion ta 
hopi critico, unda cu varios 


CU URGENCIA PA HOSPITAAL 


lance por a yega mas lihe cu 
ta posibel Hospital. 


patruya di polis mester a 
habri caminda pa e ambu- 


RBC TA STIMULA UN MEDIO 
AMBIENTE SALUDABEL Y TA 
PRESERVA NOS ECO-SISTEMA PA 
GENERACIONNAN DEN FUTURO 


reconocimento di 
Dia di Medio ambiente y 
Dia di Oceano Mundial, 
un total di 750 boluntario 
di RBC na ocho pais den 


Den 


Caribe a finalisa reciente- 
mente un limpiesa ma- 
sivo, colectando mas di 9 
ton di desperdicio y sushi 
di playa. 


Na Aruba, 27 empleado 
di RBC y na famianan 
boluntariamente a haci 
Grapefield Beach limpi, 


for di unda nan a colecta 


1,100 kg di sushi. 

FORTALEZA PA FAMIA 


Scirbi pa Pastor Marcel Balootje. 


E GRAN BERDAD CU TUR HENDE 
MESTER SA Y OBEDECE 


Romanos 8:1-2 Pesey awor 
no tin condenacion pa es- 
nan cu ta den Cristo Hesus. 
Pasobra e ley di e Spirito 
di bida den Cristo Hesus, 
a haci mi liber di e ley di 
pica,y di morto. 


Tur esey a cuminsa for di 
Juan 3:16 , pesey obedien- 
cia na e palabra di Dios ta 
masha  importante,Cristo 
Hesus a paga e preis di nos 
salbacion cu su morto na e 
crus riba calvario. 


Dios ta asina bon pa nos tur 
cu E ta ofrece na nos tur 
mesun oportunidad di sal- 
bacion y esey ta pa medio 
kere den su Yiu unigenito 
Cristo Hesus. 


Pasobra Dios no a manda 
su Yiu na mundo pa conde- 
na e mundo, ma pa mundo 
wordo salba door di dj'E.( 
Juan 3:17). 


Esnan cu nenga locual Dios 
ta ofrece, ta cay bao di con- 
denacion pasobra e palabra 
ta bisa:Esun cu kere den 
dE , no ta condena, ma 
esun cu no kere den dj'E ta 
condena caba, pasobra e no 
a kere den e nomber di e Yiu 
unigenito di Dios. ( Juan 
3;18). 


Nos tur mester tuma e de- 
cision pa nos mes, pasobra 
cada un di nos, por scohe 
sea pa bida eterna den 
Cristo ( esey ta nifica cu 


nos tin entrada pa cielo.) of 
pa morto eterno den fierno 
caminda lo ta e destino fi- 
nal di tur esnan cu rechasa 
Cristo Hesus. 


E palabra di Dios ta bisa 
den Juan 3:36 : Esun cu 
kere den eYiu lo tin bida 
eterna, ma esun cu no obe- 
dece e Yiu lo no mira bida, 
ma e furia di Dios lo keda 
riba dje. 


Cristo Hesus ta nos unico 
speransa pa salbacion, pa- 
sobra ningun hende no por 
yega serca e Tata si no ta pa 
medio di su Yiu Cristo He- 
sus. 


E tempo ta critico, traba- 


hoso, y binida di Cristo He- 
sus ta serca, no tin tempo 
pa para discuti, ni tampoco 
tempo pa wak ken ta mi- 
hor cu otro, pasobra tur cos 
riba e mundo aki ta tempo- 
ral, ta solamente den Cristo 
nos tin bida eterna. 


Nos no por biba rabia cu 
otro aki riba tera y kere cu 
nos lo drenta cielo , pasobra 
den cielo no tin lugar pa ra- 
bia, odio, malicia y maldad, 
e cosnan ey no ta drenta 
den presencia di Dios. 


Den Galationan 5:19-21 
Dios ta mustra cla cual ta e 
cosnan cu hende ta practica 
y cu ta strobanan di hereda 
e reino di Dios. 

1 Corintionan 6:9-10 Dios 
ta bolbe corda nos riba nos 
cu hende cu ta pratica in- 
hustia lo no hereda e reino 
di Dios, pero den verse 11 
e ta mustra cu tin un opor- 
tunidad pa tur esnan cu 
kier arepenti y aleha for di 
pica. 


Hopi hende no ta com- 
prende e plan di diabel, 
cual a bini pa horta, mata y 
destrui, y pesey nan ta sigi 
den e caminda robes, apar- 
ta for di Dios den tur clase 
di inmoralidad y pica. 


Otronan a tende e berdad 
, pero pa motibo di duresa 
di curason, pa placa,y in- 
moralidad, ta ninga y re- 
chasa E unico cu por salba 
nan alma kende ta Cristo 
Hesus y ta keda biba den e 
bida di scuridad cual diabel 
ta ofrece, y asina nan lo no 
hereda e reino di Dios. 
Ningun hende por scapa e 
condenacion di fierno si e 
no acepta, reconoce y en- 
trega su bida na Cristo He- 
sus. 


Si bo confesa cu bo boca cu 
Hesus ta Señor y kere den 
bo curason cu Dios a lant'E 
for di mortonan lo bo ta sal- 
ba.( Romanonan 10:9) 


Sinceramente, Pastor Mar- 
cel Balootje. 


Minister Thijsen tin confiansa 
riba continuidad den maneho 


Den Haag -— Mirando cu 
Hulanda proximamente lo 
tin un Gobierno nobo y cu 
tambe lo tin un Secretario 
di Estado nobo pa Rela- 
cionnan den Reino, Min- 
ister Plenipotenciario mr. 
Ady Thijsen a duna comen- 
tario riba e desaroyo aki 
na final di reunion di Con- 
seho di Minister di Reino 
(RMR). Den esaki e man- 
datario a bisa cu indicacion 
ta mustra cu e Secretario di 
Estado nobo lo kier conti- 
nua cu loke nan a haci caba 
den pasado. ‘Esey ta mus- 
tra bon. Cada candidato 
tin nan experencia. Nos lo 
mester duna nan chens pa 
goberna. Aruba ta traha cu 
tur partido cu tin. Nos sa 
cu nos ta hacienda un bon 
trabao y nos sa unda nos ta 
para, segun Minister Thi- 
jsen. 


Riba pregunta di prensa 


tocante e punto di bista di 
PVV pa loke ta e parti Ca- 
ribense di Reino, Minister 
Thijsen a bisa cu en ber- 
dad cierto comentarionan 
scerpi a wordo haci den 
pasado y mester lage te ey. 
“Nos mester sali di e punto 
di bista cu nos ta den un 
otro desaroyo y bo mester 
respeta e democracia; e re- 
sultado di eleccion na Hu- 
landa. Ami ta di 2005 y mi 
a experencia diferente po- 
liticonan Hulandes, tambe 
di PVV. No ta awor nan a 
cuminsa, pero tin hopi aña 
den politica Hulandes. Nan 
ta hopi scerpi, pero e “bot- 
tom line” di nan ta esaki. 
Nan ta bisabo cu nan no 
kier pa e paisnan den Reino 
bin bati na porta cada biaha 
pa placa y nan no kier pa e 
paisnan ta keda sin tuma 
nan responsabilidad. Ami 
por papia pa Aruba, cu ta 
un pais cu semper a carga 


su responsabilidad; Aruba 
ta un pais cu si mester, sem- 
per a fia placa riba mercado 
financiero internacional. E 
unico momento cu Aruba a 
fia placa di Hulanda, ta du- 
rante di e pandemia pa nos 
por a sobrevivi. Ami ta kere 
cu nos mester mira padi- 
lanti y mi te kere den e pa- 
labranan cu e Hulandesnan 
mes ta usa hopi cu ta con- 
tinuidad. Y manera Secre- 
tario di Estado Van Huffel- 
en a bisa cu e ta sali for di 
punto di bista cu tin con- 
tinuidad di loke nos a bin ta 
haci, tabata palabranan di 
Minister Thijsen. 


Finalmente Minister Thi- 
jsen ta kere cu ta bon pa tin 
hende cu hopi experencia 
den funcionnan clave, pa- 
sobra awor esaki ta nesesa- 
rio. Segun sr. Thijsen casi 
tur Minister y Secretario 
di Estadonan ta nobo y e 


tin un bentaha cu nos tin 
e experencia pa nos por 
sigi fortifica nos paisnan 
den Reino. Tambe Minister 
Thijsen a mustra riba e po- 
sibel cambionan cu ta bai 
bin den Reino, cu eleccion 
atrobe na Sint Maarten den 
luna di Augustus, Curacao 
ta bai vota na Maart 2025 y 
Aruba tin eleccion na Juni 
2025. 

